何文田官立中學

何文田官立中學係香港嘅官立中學，喺九龍何文田區。學校佔地大約5,000平方米。嗰間校初中分英文班同中文班。高中就以選修科分班。精英班H班。

歷史
何文田官立中學喺1959年創校，當時係香港第三間官立中文中學，其餘兩間官立中文中學分別係元朗公立中學同金文泰中學。

創校初時學校校舍係軍營式建築物，座落喇沙書院舊嘅校址，即係而家嘅巴富街8號，當時稱為巴富街官立中學，首年招生132人，全部都係男生。

1961年香港政府決定重建校舍，期間學校搬過幾次，首先借用九龍牛津道賽馬會實用中學上堂，第二年搬去九龍工業學校，第三年初中部搬去福華街實用中學，高中部都係借用九龍工業中學。

1964年4月3日新校舍落成，5月4日全體師生返去現址永久校舍，9月開始招收女生，11月10號由港督戴麟趾主持揭幕禮。

1969年，學校改名為何文田官立中學。

1978年中一至中三增設特殊教育組，專為弱聽學童而設。

1988年9月英文校名改為Homantin Government Secondary School，加設中七課程。

現時全校面積5000平方米，有家長教師會資源室、數碼角、圖書館、溫室、小型足球場、社工室、輔導室、學生會室、學生活動中心、英語活動室、多媒體學習室、電腦室、電腦輔導學習室、學科特別室、教學資源室、小食部、家政室、設計與科技室、童軍室等嘅設施。此外，全部教室及禮堂都有冷氣同資訊科技教學設施。

拎
 何文田官立中學網站

香港中學
何文田